
Projektas
LIETUVOS RESPUBLIKOS SEIMAS

STATUTAS
DĖL LIETUVOS RESPUBLIKOS SEIMO STATUTO NR. I-399 1862 STRAIPSNIO IR 
DVIDEŠIMT DEVINTOJO1 SKIRSNIO PAVADINIMO PAKEITIMO

2022 m.                         d. Nr.
Vilnius

1 straipsnis. Dvidešimt devintojo1 skirsnio pavadinimo pakeitimas
Pakeisti dvidešimt devintojo1 skirsnio pavadinimą ir jį išdėstyti taip:
„DVIDEŠIMT DEVINTASIS1 SKIRSNIS
SEIMO NUTARIMŲ DĖL MOBILIZACIJOS SKELBIMO, NEPAPRASTOSIOS PADĖTIES, KARO PADĖTIES ĮVEDIMO AR GINKLUOTŲJŲ PAJĖGŲ PANAUDOJIMO PROJEKTŲ RENGIMAS, SVARSTYMAS IR PRIĖMIMAS.
SEIMO VEIKLA PASKELBUS MOBILIZACIJĄ AR ĮVEDUS KARO PADĖTĮ“.

2 straipsnis. 1862 straipsnio pakeitimas
Pakeisti 1862 straipsnį ir jį išdėstyti taip:
„1862 straipsnis.    Seimo nutarimų dėl mobilizacijos skelbimo, nepaprastosios padėties, karo   padėties įvedimo ar ginkluotųjų pajėgų panaudojimo projektų rengimas, svarstymas ir priėmimas
1. Seimo nutarimų projektus dėl mobilizacijos ar demobilizacijos skelbimo, nepaprastosios padėties, karo padėties įvedimo ar atšaukimo, ginkluotųjų pajėgų panaudojimo rengia ir Seimui teikia Vyriausybė arba Seimo Pirmininkas ar jo pareigas laikinai einantis Seimo Pirmininko pavaduotojas.
2. Šio straipsnio 1 dalyje nurodyti Seimo nutarimų projektai į Seimo posėdžių darbotvarkę Seimo valdybos arba Seimo Pirmininko siūlymu įtraukiami prioriteto tvarka ir svarstomi ypatingos skubos tvarka. 
3. Šio straipsnio 1 dalyje nurodytų Seimo nutarimų projektų svarstymo metu daroma ne trumpesnė negu dviejų valandų ir ne ilgesnė negu trijų valandų pertrauka.
4. Pagrindinis šio straipsnio 1 dalyje nurodytus Seimo nutarimų projektus svarstantis komitetas yra Teisės ir teisėtvarkos komitetas. Komitetai, Seimo paskirti papildomais svarstyti šio straipsnio 1 dalyje nurodytus Seimo nutarimų projektus, savo sprendimus dėl šių Seimo nutarimų projektų privalo priimti likus ne mažiau kaip 1 valandai iki šių Seimo nutarimų projektų svarstymo Teisės ir teisėtvarkos komitete.
5. Seimo narių siūlymai dėl šio straipsnio 1 dalyje nurodytų Seimo nutarimų projektų neteikiami ir nesvarstomi.
6. Šio straipsnio 2, 3, 4 ir 5 dalių nuostatos taikomos ir Seimo nutarimams, kuriais pagal Konstitucijos 142 straipsnio 2 dalį ir 144 straipsnio 2 dalį patvirtinami ar panaikinami Respublikos Prezidento sprendimai.“

Seimo pirmininkas

Teikia:
Seimo Pirmininkė Viktorija Čmilytė-Nielsen






